Document ID: 32008D0667

32008D0667
L 219/58
SLUŽBENI LIST EUROPSKE UNIJE
07.04.2008.
ODLUKA VIJEĆA
od 7. travnja 2008.
o sklapanju Sporazuma između Europske svemirske agencije i Europske unije o sigurnosti i razmjeni klasificiranih informacija
(2008/667/PUP)
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 24.,
uzimajući u obzir preporuku Predsjedništva,
budući da:
(1)
Na svojoj sjednici 14. svibnja 2007. Vijeće je odlučilo ovlastiti Predsjedništvo, uz pomoć glavnog tajnika/Visokog predstavnika (GT/VP) i uz puno sudjelovanje Komisije, za otvaranje pregovora u skladu s člankom 24. Ugovora o Europskoj uniji s Europskom svemirskom agencijom, kako bi Europska unija s Agencijom sklopila punopravni Sporazum o sigurnosti.
(2)
Nakon dobivanja ovog ovlaštenja za otvaranje pregovora, Predsjedništvo je uz pomoć glavnog tajnika/Visokog predstavnika s Europskom svemirskom agencijom pregovorima dogovorilo Sporazum o sigurnosti i razmjeni klasificiranih informacija.
(3)
Sporazum bi trebalo odobriti,
ODLUČILO JE:
Članak 1.
Ovime se u ime Europske unije odobrava Sporazum između Europske svemirske agencije i Europske unije o sigurnosti i razmjeni klasificiranih informacija.
Tekst Sporazuma priložen je ovoj Odluci.
Članak 2.
Ovime se predsjednika Vijeća ovlašćuje imenovati osobu(-e) koja(-e) opunomoćenu(-e) za potpisivanje Sporazuma kako bi on obvezao Europsku uniju.
Članak 3.
Ova Odluka proizvodi učinke od dana njezina donošenja.
Članak 4.
Ova se Odluka objavljuje u Službenom listu Europske unije.
Sastavljeno u Luxembourgu 7. travnja 2008.

Labels: 12
13
15
5